
COMUNICAT DE PRESĂ
17.12.2015
Aprobarea prețurilor și cantităților din contractele reglementate de vânzare-cumpărare a energiei electrice 
Comitetul de Reglementare al ANRE a aprobat, în şedinţa din data de 16.12.2015, prețurile și cantitățile din contractele reglementate de vânzare-cumpărare a energiei electrice pe anul 2016, în conformitate cu prevederile metodologiei aprobată prin Ordinul ANRE nr. 83/20.11.2013, cu modificările și completările ulterioare. 

Astfel, având în vedere analiza datelor și informațiilor din documentațiile transmise de producătorii cu centrale termoelectrice, scăderea continuă a consumului de energie electrică facturat la tarife reglementate ca urmare a procesului de dereglementare desfășurat conform Memorandumului de Întelegere semnat cu Comisia Europeană, necesitatea atenuării efectelor generate de creșterea gradului de dereglementare la clienții finali casnici, precum si pentru evitarea generării de pierderi financiare producătorilor termo ca urmare a instituirii unor obligații de vânzare a energiei electrice pe baza de contracte reglementate, pentru anul 2016 au fost preluate pe contracte reglementate următoarele cantități de energie electrică:
· 1.454.562 MWh, de la SN Nuclearelectrica SA, și 

· 2.697.703 MWh  de la SC Hidroelectrica SA.

Totodată,  pentru anul 2016 au fost aprobate următoarele prețuri medii de producere:  

· 162,71 lei/MWh pentru SN Nuclearelectrica SA, cu 2,57 % mai mare decât cel aprobat pentru 2015, și

· 120,55 lei/MWh pentru SC Hidroelectrica SA, cu 5,51 % mai mare decât cel aprobat pentru 2015.

